Η δομή μιας ερευνητικής πρότασης ή γενικότερα μιας ερευνητικής εργασίας

1. Δομικά ερωτήματα

Μια επαρκώς δομημένη ερευνητική πρόταση ή εργασία πρέπει να απαντά στα παρακάτω βασικά ερωτήματα, τα οποία αποτελούν το πυρήνα της ανάπτυξής της.

* **Τι**
* **Πώς**
* **Γιατί**

**Τι**: Σημαίνει, τι προσπαθεί να βρει ή να επιτύχει η προτεινόμενη έρευνα. Μια τέτοια ερώτηση προκύπτει έμμεσα από το σκοπό που έχει θέσει μια ερευνητική εργασία και οδηγεί άμεσα στα ερευνητικά ερωτήματα.

**Πώς**: Σημαίνει, πώς σκοπεύει η προτεινόμενη έρευνα να απαντήσει τα παραπάνω ερωτήματα. Η διατύπωση αυτή οδηγεί στις μεθόδους, που θα χρησιμοποιηθούν. Ευθύς εξ αρχής αυτό πρέπει ο/η ερευνητής/τρια να συνειδοτοποιήσει ότι οι μέθοδοι εξαρτώνται από τα ερευνητικά ερωτήματα.

**Γιατί**: Σημαίνει, γιατί η έρευνα αξίζει να υλοποιηθεί. Η άποψη αυτή προβάλλει την νομιμοποίηση, τη σπουδαιότητα ή τη συνεισφορά της έρευνας.

3.2. Κομβικά σημεία-έννοιες της δομής και του σχεδιασμού μιας ερευνητικής πρότασης.

* Η θεματική περιοχή μιας έρευνας (research area),
* To συγκεκριμένο θέμα της έρευνας, που εμπεριέχεται στη θεματική περιοχή (research topic),
* Γενική/ες ερώτηση/σεις (general question-s)
* Ειδική ερώτηση/σεις ( specific research question-s)
* Ερώτηση/σεις σχετικά με τη συλλογή δεδομένων (data collection question-s)

**Παράδειγμα** γενικών ερωτήσεων και ειδικών που θα προέλθουν από τις πρώτες και θα είναι στην ουσία τα ερευνητικά ερωτήματα της έρευνας. Οι γενικές ερωτήσεις είναι διευκολυντικές για τη διαμόρφωση των ειδικών ερωτήσεων και δεν είναι πρόβλημα, εάν ο ερευνητής δεν τις αναφέρει στην πρότασή του

Π.χ. η θεματική περιοχή της έρευνας είναι: Η νεανική αυτοκτονία. Συγκεκριμένο θέμα έρευνας θα μπορούσε να είναι: Παράγοντες συνδεόμενοι με τις αυτοκτονικές τάσεις των νέων. ( Η διατύπωση του προς έρευνα προβλήματος προοιωνίζει ποσοτικού χαρακτήρα ερευνητικό σχεδιασμό).

(Πιθανή) γενική ερώτηση: Ποια είναι η σχέση μεταξύ οικογενειακών παραγόντων και των αυτοκτονικών τάσεων των νέων;

(Μία πιθανή )ειδική ερώτηση, η οποία μπορεί να είναι ένα ερευνητικό ερώτημα θα μπορούσε να είναι: Ποια η σχέση μεταξύ του εισοδήματος της οικογένειας και των αυτοκτονικών τάσεων των νέων;

**Στοιχεία δομής της πρότασης**

* Τίτλος του προς έρευνα θέματος
* Abstract: Στο abstract, το οποίο ακολουθεί τον τίτλο περιλαμβάνει τρία θέματα: α. Σε τι αναφέρεται η εργασία β. ποίους στόχους έχει και γ. πώς θα επιτύχει ο ερευνητής τους στόχους αυτούς
* Εισαγωγή: Περιέχει τα εξής στοιχεία: α. παρουσίαση του προβλήματος γενικότερα, το οποίο οδηγεί στην υλοποίηση της προκείμενης έρευνας, β. Αναγραφή της θεματικής περιοχής, στην οποία ανήκει το θέμα γ. Τοποθέτηση του προβλήματος στο πλαίσιο της σχετικής βιβλιογραφίας, δηλ. πως παρουσιάζεται το πρόβλημα στη σχετική βιβλιογραφία δ. περιληπτική αναφορά της έλλειψης της βιβλιογραφίας όσον αφορά το προτεινόμενο προς έρευνα θέμα, ε. Σχετικότητα και σημαντικότητα του θέματος= ποιους πιθανώς ενδιαφέρει το θέμα και είναι γι’ αυτούς σημαντικό.
* Περιδιάβαση της σχετικής βιβλιογραφίας και αξιοποίησή της, δηλ. αναφορά του πως το προτεινόμενο θέμα σχετίζεται με ένα σώμα (= σύνολο) βιβλιογραφίας, πως το προτεινόμενο θέμα θα διευρύνει το μέχρι τα[ώρα σώμα της σχετικής βιβλιογραφίας.
* Προσδιορισμός σκοπού-στόχων της έρευνας
* Διατύπωση ερευνητικών ερωτημάτων
* Διατύπωση υποθέσεων εργασίας
* Αναφορά της προτεινόμενης μεθοδολογίας. Περιλαμβάνει: Αναφορά επιστημολογικού παραδείγματος της έρευνας (ποιοτική, ποσοτική, μεικτή).
* Περιορισμοί της έρευνας ( εάν υπάρχουν)
* Αναγραφή μερικών βασικών βιβλιογραφικών αναφορών, που θα χρησιμοποιηθούν για τη συγκρότηση και συγγραφή της εργασίας.